
Pályázat címe:
Martinovics téri szökőkút átalakítása, korszerűsítése

Pályázat leírása:
A Martinovics téren 2010-ben állították fel azt a szökőkutat, melynek középső eleme egy emlékkő, emlékoszlop, a várossá válás dátumát rögzíti. Valószínűleg ezzel az első darabbal akarták a Martinovics teret a városközponthoz esztétikai, köztéri értelemben felzárkóztatni. Javaslom, hogy az önkormányzat pénzjutalmat kitűzve írjon ki a magyar felsőoktatás hallgatói, fiatal alkotói számára egy olyan tervpályázatot, amely lehetőleg, de nem szükségszerűen a mostani központi elem felhasználásával alakítaná át a szökőkutat. A pályaművek illeszkedjenek a Martinovics tér jellegéhez, az ott lévő játszótérhez, illetve más alkotáshoz. Ehhez képest javasolt akár Maglód múltjához igazodó motívum feldolgozása. A szökőkút műfaj megőrzése sem szükségszerű. A pályázat kiírása szökőkútra vagy más köztéri alkotásra szóljon, a központi elem felhasználásával, átalakításával. 

Helyszín terv:
Martinovics tér a jelenlegi szökőkút helyén/helyett.

Költségvetés:
A pályázat díjazása 500 ezer Ft érték, pénzjutalom (300/150/150 e Ft felosztásban). A pályázat formai feltétele kell legyen: a kivitelezés anyag és munkaköltség nem haladhatja meg a fennmaradó 2.5 millió Ft-ot. 

Lakossági részvételt igényel:
Abban az esetben releváns ez, ha a pályázó a lakossági munkaerőbevonással, esetleg ismerős vállalkozóval, mecénással tudja a kivitelezés költségeit csökkenteni. (pl: betonozással, fuvarozással, alapanyag biztosítással).

